section_heading: Životopis
paragraph_text: Keglević je rođen oko 1693. godine od oca grofa Petra Keglevića VII. i majke grofice Marije Ivane Orehovečki. Imao je brata Aleksandra i sestru. Ime je dobio po djedu barunu Ladislavu I. Praunuk je baruna Petra V. Keglevića Bužimskog, hrvatskog vojskovođe i ljetopisca. Potomak je hrvatskog podbana baruna Jurj Keglevića te povjesničara, političar i pjesnika baruna Nikole Istvánffyja, kao i hrvatsko-slavonsko-dalmatinskiog bana Petra II. Keglevića Bužimskog.